
KINO EDUKACIJOS PROGRAMOS, UGDANČIOS SOCIALINĮ SĄMONINGUMĄ, UŽSIĖMIMŲ VEDIMO PASLAUGŲ
TECHNINĖ SPECIFIKACIJA

I SKYRIUS 
PIRKIMO OBJEKTAS


1. Perkančioji organizacija – Kauno miesto savivaldybės administracija (toliau – Paslaugų gavėjas). 
2. Paslaugų gavėjas vykdo projektą, „Tūkstantmečio mokyklos II“ Nr. 10-012-P-0001 pagal 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos Švietimo plėtros programos pažangos priemonę Nr. 12-003-03-01-01 „Įgyvendinti „Tūkstantmečio mokyklų“ programą“ (toliau – TŪM). Projektas finansuojamas Ekonomikos gaivinimo ir atsparumo didinimo priemonės (EGADP) bei Lietuvos Respublikos valstybės biudžeto lėšomis.
3. Pirkimo objektas – kino edukacijos programos ugdančios socialinį sąmoningumą užsiėmimų vedimo paslaugos (toliau – programa / kino edukacijos programa / užsiėmimai/ mokymai/paslaugos), atitinkančios Sutartyje (įskaitant šioje techninėje specifikacijoje) nustatytus reikalavimus šios techninės specifikacijos 4 p. nurodytoms dalyvių grupėms. 
4. [bookmark: _Hlk176513826]Tikslinė dalyvių grupė – 11 TŪM mokyklų I, II, III gimnazinių klasių mokiniai (toliau – mokiniai) ir ne mažiau kaip 15, bet ne daugiau kaip 25 pilietinio ugdymo arba istorijos dalykų mokytojai, arba klasių auklėtojai, į mokymus įtraukiant tinklaveikos būdu dalyvaujančių mokyklų mokytojus (toliau – mokytojai).   Dalyvių (programoje dalyvaujančių klasių ir mokytojų) sąrašas su el. pašto adresais bus pateiktas Paslaugų teikėjui ne vėliau kaip likus 10 (dešimt) darbo dienų iki mokymų (užsiėmimų) atitinkamai klasei ar mokytojams pradžios, nurodytos suderintame grafike.
5. Programos tikslas – kino edukacijos programa turi atliepti įtraukties principo ir socialines temas, visuomenės procesų supratimą, ugdyti empatiją, teigiamą požiūrį į socialiai pažeidžiamas visuomenės grupes. Mokiniai užsiėmimų metu turi būti mokomi suprasti ir priimti kitokius nei jie, nes tik taip gerės mokymosi atmosfera, emocinė mokinių būklė, mažės patyčių, o ilgainiui teigiamai veiks ir mokinių mokymosi rezultatus. Mokytojai turi būti mokomi taikyti kino edukacijos metodą, sprendžiant iškylančias konfliktines situacijas, atliepiant mokinių poreikius ir gerinant mikroklimatą klasėje.
6. Užsiėmimai turi būti pradėti vesti ne vėliau kaip per 1 mėnesį nuo Sutarties įsigaliojimo dienos, o paslaugos turi būti suteiktos ir apmokama už jas iki 2026 m. balandžio 30 d.   
7. Programos trukmė – ne mažiau kaip 495 užsiėmimai  mokiniams ir 2 užsiėmimai mokytojams.
Paslaugų teikėjas mokiniams – kiekvienai iš 160 klasių (klasių sąrašas pateiktas 11 p. lentelėje) užsiėmimus turi pravesti atskirai. Paslaugų teikėjas turi pravesti ne mažiau kaip po 3 užsiėmimus kiekvienai klasei (3x160=480). Dėl likusių 15 iš privalomų pravesti 495 užsiėmimų, kurioms klasėms jie turės būti pravesti nurodys Paslaugų gavėjas derinant grafiką. Kiekviename užsiėmime planuojamas iki 30 mokinių skaičius (priklausomai nuo klasės dydžio). Vieno  užsiėmimo trukmė ne trumpesnė kaip  2 (dvi) akad. val. Visi užsiėmimai turi būti pravedami kontaktiniu būdu.
Paslaugų teikėjas mokytojams  turi pravesti ne mažiau kaip 2 (du) užsiėmimus , iš kurių 1 (vienas) kontaktiniu būdu (ne mažiau kaip 2 akad. val.) ir 1 (vienas) nuotoliniu būdu (ne mažiau kaip 2 akad. val.).
8.	Paslaugų teikėjas turi užtikrinti, kad teikiant paslaugas nebus įgyvendinami veiksmai, kurie:
8.1. turėtų neigiamą poveikį lygių galimybių ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principams įgyvendinti;
8.2. turėtų neigiamą poveikį darnaus vystymosi principui įgyvendinti.
9. Paslaugų teikėjas turi užtikrinti, kad teikiant paslaugas bus aktyviai prisidedama prie darnaus vystymosi ir (ar) lygių galimybių visiems horizontaliųjų principų įgyvendinimo:
9.1. Kartu su dalyvių sąrašu Paslaugų gavėjas pateiks informaciją (jeigu tokia, bus) apie tai ar dalyviai turi specialiųjų poreikių, į kuriuos Paslaugų teikėjas turi atsižvelgti (pvz., suorganizuodamas gestų kalbos specialisto paslaugą, parinkdamas tinkamas mokomąsias priemones akliesiems ar silpnaregiams ir pan.);
9.2. Paslaugų teikimui naudojama įranga ir priemonės turi atitikti universalaus dizaino principus (pvz., prieinamumo, lankstumo, paprasto ir intuityvaus naudojimo, tolerancijos klaidoms ir kt.) (daugiau apie universalųjį dizainą: https://www.ndt.lt/universalus-dizainas/). 

II SKYRIUS 
REIKALAVIMAI MOKYMŲ PROGRAMAI

10. Programa turi pasižymėti aiškiai apibrėžtais ir pagrįstai keliamais tikslais ir uždaviniais, siekiant stiprinti socialines ir kultūrines kompetencijas, empatiją, gerinti mokinių komunikacinius ir tarpasmeninius įgūdžius. Įgyvendinant kino edukacijos programą turi būti naudojami šiuolaikiški ir inovatyvūs, neformaliojo ugdymo principais paremti mokymo metodai ir priemonės, padedantys įgyti reikiamas žinias bei kompetencijas.
 Mokymų programa (visa) ir grafikas, nurodant užsiėmimų pavadinimus, temas (turinį), užsiėmimų trukmę, užsiėmimų lektorius, ugdomas kompetencijas, vietą, datą ir laiką turi būti suderinti su Paslaugų gavėju ne vėliau kaip per 15 (penkiolika) darbo dienų nuo Sutarties įsigaliojimo.
Kino edukacijos užsiėmimų vieta, data ir laikas prieš teikiant grafiką suderinimui su Paslaugų gavėju turi būti suderinta su TŪM mokykla, kurios mokiniams bus vedami užsiėmimai. 
Sutarties vykdymo metu kino edukacijos programos užsiėmimų grafikas gali būti tikslinamas bet kurios iš šalių iniciatyva. Apie norimą patikslinti programos grafiko informaciją, kita šalis turi būti informuota ne vėliau kaip prieš 5 (penkias) darbo dienas iki pirmojo užsiėmimo  atitinkamai klasei ar mokytojams pradžios pateikiant kitai šaliai patikslintą programos grafiką suderinti. Jeigu patikslintas grafikas nėra suderinamas, nederinanti šalis dėl to turi pateikti argumentuotus motyvus. Mokymų grafiko nepateikimas, nesuderinimas nustatyta tvarka arba suderinto grafiko nesilaikymas yra esminis Sutarties pažeidimas.

11. Kino edukacijos programos užsiėmimai mokiniams turi atliepti temas nurodytas lentelėje. Šio punkto lentelėje taip pat nurodomos klasės ir jų komplektacijos, kiekvienos mokyklos, kurioje turės vykti užsiėmimai adresai. 
	KLASĖ IR JOS KOMPLEKTACIJA
	TEMA
	MOKYKLA IR JOS ADRESAS

	I gimn. kl. (4 – klasės - 119 mokiniai)
II gimn. kl. (5  - klasės - 146 mokiniai)
III gimn. kl. (5 klasės  - 142 mokiniai) 
VISO: 14 klasių 407 mokiniai
	tarpkultūriškumas, socialinė atskirtis, pabėgėliai;
ekologija, socialinė atskirtis.
stereotipai, kultūrinis ugdymas;
skurdas, priklausomybės.
	Kauno Aušros gimnazija (Laisvės al. 95)




	I gimn. kl. (6 klasės - 170 mokiniai)
II gimn. kl. (6 klasės -  170 mokiniai)
III gimn. kl.  ( 6 klasės -  149 mokiniai)
VISO: 18 klasių 489 mokiniai
	tarpkultūriškumas, socialinė atskirtis, pabėgėliai;
ekologija, socialinė atskirtis.
stereotipai, kultūrinis ugdymas;
skurdas, priklausomybės.
	Kauno Jono Basanavičiaus gimnazija (Šarkuvos g. 28)




	I gimn. kl.  (10 klasių – 293 mokiniai)
II gimn. kl.  (8 klasės -  230 mokiniai)
III gimn. kl.  (7 klasės -  185 mokiniai)
VISO: 25 klasės 708 mokiniai
	tarpkultūriškumas, socialinė atskirtis, pabėgėliai;
ekologija, socialinė atskirtis.
stereotipai, kultūrinis ugdymas;
skurdas, priklausomybės.
	Kauno Stepono Dariaus ir Stasio Girėno gimnazija (Miško g. 1)


	I gimn. kl.  (3 klasės -  56 mokiniai)
II gimn. kl.  (3 klasės -  51 mokiniai)
III gimn. kl.  (2 klasės - 36 mokiniai
VISO: 8 klasės  143 mokiniai
	tarpkultūriškumas, socialinė atskirtis, pabėgėliai;
ekologija, socialinė atskirtis.
stereotipai, kultūrinis ugdymas;
skurdas, priklausomybės.
	Kauno Kovo 11-osios gimnazija (Kovo 11-osios 50)




	I gimn. kl.  (5 klasės - 149 mokiniai)
II gimn. kl.  (6 klasės  - 169 mokiniai)
III gimn. kl.   (6 klasės -  169 mokiniai)
VISO: 17 klasės 487 mokiniai
	tarpkultūriškumas, socialinė atskirtis, pabėgėliai;
ekologija, socialinė atskirtis.
stereotipai, kultūrinis ugdymas;
skurdas, priklausomybės.
	Kauno Maironio universitetinė gimnazija (Gimnazijos g. 3)



	I gimn. kl.  (2 klasės -  44 mokiniai)
II gimn. kl.  (2 klasės -  32 mokiniai)
III gimn. kl.  (1 klasė – 22 mokiniai)
VISO: 5 klasės 98 mokiniai
	tarpkultūriškumas, socialinė atskirtis, pabėgėliai;
ekologija, socialinė atskirtis.
stereotipai, kultūrinis ugdymas;
skurdas, priklausomybės.
	Kauno Palemono gimnazija (Marių g. 37)




	I gimn. kl.  (3 klasės -  78 mokiniai)
II gimn. kl.  (3 klasės – 88 mokiniai)
III gimn. kl.  (4 klasės -  89 mokiniai)
VISO: 10 klasių 255 mokiniai
	tarpkultūriškumas, socialinė atskirtis, pabėgėliai;
ekologija, socialinė atskirtis.
stereotipai, kultūrinis ugdymas;
skurdas, priklausomybės.
	Kauno Tarptautinė gimnazija (Vytauto pr.50; V. Krėvės pr.50)



	I gimn. kl.  (2 klasės – 45 mokiniai)
II gimn. kl.  (2 klasės  - 30 mokiniai)
III gimn. kl.  (2 klasės -  40 mokiniai)
VISO: 6 klasės 115 mokiniai
	tarpkultūriškumas, socialinė atskirtis, pabėgėliai;
ekologija, socialinė atskirtis.
stereotipai, kultūrinis ugdymas;
skurdas, priklausomybės.
	Kauno Prezidento Antano Smetonos gimnazija (Vijūnų g.2 Kaunas)



	I gimn. kl.  – (6 klasės -  163 mokiniai)
II gimn. kl.  (4 klasės – 114 mokiniai)
III gimn. kl.  (5 klasės -  123 mokiniai)
VISO: 15 klasių 400 mokiniai
	tarpkultūriškumas, socialinė atskirtis, pabėgėliai;
ekologija, socialinė atskirtis.
stereotipai, kultūrinis ugdymas;
skurdas, priklausomybės.
	Kauno Santaros gimnazija (Baltų pr. 51)





	I gimn. kl.  (9 klasės – 258 mokiniai)
II gimn. kl. (9 klasės -  259 mokiniai)
III gimn. kl.  (9 klasės -  246 mokiniai)
VISO: 27 klasės 763 mokiniai
	tarpkultūriškumas, socialinė atskirtis, pabėgėliai;
ekologija, socialinė atskirtis.
stereotipai, kultūrinis ugdymas;
skurdas, priklausomybės.
	Kauno Saulės gimnazija (Savanorių pr. 46)





	I gimn. kl. (7 klasės - 205 mokiniai) 
II gimn. kl.  (4 klasės 106 mokiniai) 
III gimn. kl.  (4 klasės 98 mokiniai)
VISO: 15 klasių 409 mokiniai
	tarpkultūriškumas, socialinė atskirtis, pabėgėliai;
ekologija, socialinė atskirtis.
stereotipai, kultūrinis ugdymas;
skurdas, priklausomybės.

	Kauno Varpo gimnazija (Rytų g. 19)




12. Kino edukacijos programos užsiėmimuose mokytojams, mokytojai turi būti supažindinami su pagrindinėmis edukacijų temomis, darbo metodologija ir resursais, reikalingais tęsiant mokinių ugdymą socialinio sąmoningumo temomis.  Iš viso turi būti pravesti ne mažiau kaip 2 (dveji) po nemažiau kaip 2 akad. val. trukmės mokymai, kaip nurodyta šios techninės specifikacijos 7 punkte. Kontaktinis užsiėmimas turi vykti vienoje iš 11 p. lentelėje nurodytų mokyklų.
13. Paslaugų teikėjas turi parengti mokymų mokomąją medžiagą (mokymų pristatymų santraukos su esmine informacija, pateiktys, kita aktuali informacija). Mokomoji medžiaga turi būti išdėstyta ir pateikta informatyviai, glaustai, parengta taisyklinga lietuvių kalba, parengta remiantis informacinio prieinamumo principais žmonėms su regos negalia (daugiau: https://lnf.lt/wp-content/uploads/2018/12/Internetas_visiems.pdf). Mokomojoje medžiagoje turi būti nurodyti Projekto pavadinimas ir viešinimo ženklai – logotipai.
14. Programos įgyvendinimas, turi vykti lietuvių kalba. Rodomi filmai gali būti užsienio kalba, tačiau privalo būti su lietuviškais  subtitrais.
15. Paslaugų teikėjas turi pasirūpinti programos įgyvendinimo reikalingomis priemonėmis, išskyrus  programos įgyvendinimui reikalingomis techninėmis priemonėmis filmo rodymui (ekranas, projektorius, garso įranga), kuriomis pasirūpins TŪM mokyklos. 
16. Programa įgyvendinama:
16.1. 495 užsiėmimai mokiniams turi būti vykdomi TŪM mokyklose kontaktiniu būdu. Programos įgyvendinimo metu 1 (vienas) užsiėmimas mokytojams turi vykti vienoje iš TŪM mokyklų ir 1 (vienas) užsiėmimas gali vykti nuotoliniu būdu. 
16.2. Programos įgyvendinimas mokiniams turi vykti darbo dienomis, pamokų metu. (Pavyzdžiui: pilietinio ugdymo pamoka, klasės valandėlė). Vieno užsiėmimo trukmė ne trumpesnė kaip 2 akad. val.
16.3. Programos įgyvendinimas mokytojams turi vykti darbo dienomis, ne anksčiau kaip 14 val. 
16.4. Kvietimas į kino edukacijos užsiėmimus, programos mokomoji medžiaga (visa), suderintas programos grafikas, darbotvarkės Paslaugų gavėjui, konkrečiai mokyklai, kurios mokiniams vyks užsiėmimai ir dalyviams turi būti pateikta skaitmeniniu formatu elektroniniu paštu ne vėliau kaip likus 10 (dešimt) darbo dienų iki pirmojo užsiėmimo atitinkamai klasei ir (ar) mokytojams pradžios.


III SKYRIUS 
REIKALAVIMAI PASLAUGŲ TEIKIMUI

17. Kino edukacijos programos įgyvendinimas, vyks TŪM mokyklose, 11 p. nurodytais adresais. Reikalinga įranga bei kitomis mokymo priemonėmis, reikalingomis mokymų temoms perteikti ir praktiniams užsiėmimams organizuoti, atsižvelgiant į mokymų programą ir turinio specifiką, pasirūpina Paslaugų teikėjas (išskyrus  programos įgyvendinimui reikalingomis techninėmis priemonėmis filmo rodymui (ekranas, projektorius, garso įranga), kuriomis pasirūpins TŪM mokyklos). 
18. Paslaugų teikėjas turi paskirti atsakingą asmenį, atsakingą už mokymų organizavimą visą Sutarties galiojimo laikotarpį, į kurį Paslaugų gavėjas / dalyviai galėtų kreiptis dėl teikiamų paslaugų ir (arba) mokymų metu iškilusių problemų, ir jo kontaktinius duomenis Paslaugų gavėjui pateikti ne vėliau kaip per 10 (dešimt) darbo dienų nuo Sutarties įsigaliojimo.
19. Paslaugų teikėjas turi išsiųsti dalyviams pakartotinus kvietimus į kiekvienus kino edukacijos programos įgyvendinimą atskirai, likus ne daugiau kaip 5 (penkioms) darbo dienoms iki atitinkamo užsiėmimo atitinkamai klasei ir (ar) mokytojams (kai vykdoma kontaktiniu būdu) dienos ir užtikrinti ryšio palaikymą su dalyviais.
20.Paslaugų teikėjas turi fiksuoti kino edukacijos programos įgyvendinimo dalyvių lankomumą (pagal Paslaugų gavėjo pateiktą formą) kiekvieną mokymų dieną, mokymų pradžioje dalyvių parašais. Vykstant nuotoliniams mokymams (kai paslauga teikiama per kompiuterinę programinę įrangą) – daromos momentinės ekrano kopijos (print screen) pradžioje ir pabaigoje, kuriose matyti prisijungimo pradžios ir pabaigos laikas (arba bendra trukmė), prisijungusio dalyvio vardas ir pavardė;
Pasibaigus mokymams (atitinkamai klasei ir (ar) mokytojams) Paslaugų teikėjas turi atlikti mokymų vertinimo apklausą (grįžtamojo ryšio anketą) pagal su Paslaugų gavėju suderintą formą, pateikdamas dalyviams ją užpildyti.
20.1. Nuotolinis užsiėmimas mokytojams turi vykti naudojantis visuotinai prieinama komandinio bendradarbiavimo programa (pvz., Teams, Google meets arba Zoom) arba specialia Paslaugų teikėjo naudojama platforma. Prisijungimo nuoroda dalyviams turi būti išsiųsta Paslaugų teikėjo likus ne mažiau kaip 2 (dviems) darbo dienoms ir pakartotinai – likus ne mažiau kaip 15 min. iki užsiėmimo mokytojams pradžios; 
22. Paslaugų teikėjas pilnai suteikęs paslaugas atitinkamoms klasėms / mokytojams turi pateikti  Paslaugų gavėjui ataskaitą (-as) apie suteiktas paslaugas. Ataskaitos teikiamos už ne mažiau kaip 20 klasių pilnai pravestų užsiėmimų (į šį skaičių gali būti įskaičiuoti pravesti mokymai mokytojams). Paskutinė ataskaita Paslaugų gavėjui turi būti pateikta ne vėliau kaip per 5 (penkias) darbo dienas po paskutinio užsiėmimo turi dienos. Ataskaitą (-as) turi sudaryti:
22.1 dalyvių sąrašai su dalyvių vardais, pavardėmis, parašais kiekvieną mokymų dieną ir jų suvestinė (vykstant kontaktiniams mokymams) (el. versija ir originalas);
22.2. dalyvių anketos, užpildytos pirmo kontaktinio užsiėmimo metu (originalai);
22.3. dalyvių užpildytos apklausos anketos su dalyvių parašais ir jų suvestinė (kiekvienam projekto dalyviui pirmą jo dalyvavimo tiesioginėse projekto veiklose / poveiklėse dieną turi būti pateikta užpildyti dalyvio apklausos anketos forma) (el. formatu ir originalai);
22.4  Dalyvių užpildytos mokymų vertinimo (grįžtamojo ryšio) anketos (el. formatu ir originalai);
22.5. mokymų grafikas (el. formatu);
22.6. mokymų darbotvarkė (kiekvieno užsiėmimo atskirai) (el. formatu);
22.7.mokymų programa (el. formatu);

______________________________
